Document ID: 32000D0003

ΑΠΟΦΑΣΗ ΤΟΥ ΣΥΜΒΟΥΛΙΟΥ
της 21ης Δεκεμβρίου 1999
για την προσωρινή εφαρμογή του μνημονίου συμφωνίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου σχετικά με το εμπόριο κλωστοϋφαντουργικών προϊόντων
(2000/3/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300, δεύτερη παράγραφος, πρώτη πρόταση,
την πρόταση της Επιτροπής,
Εκτιμώντας τα εξής:
(1) η Επιτροπή διαπραγματεύθηκε εξ ονόματος της Ευρωπαϊκής Κοινότητας μνημόνιο συμφωνίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου για το εμπόριο κλωστοϋφαντουργικών προϊόντων·
(2) το εν λόγω μνημόνιο συμφωνίας πρέπει να εφαρμοσθεί σε προσωρινή βάση από την 1η Ιανουαρίου 2000, εν αναμονή της ολοκλήρωσης των διαδικασιών σύναψής του, υπό τον όρο της αμοιβαίας προσωρινής εφαρμογής του από την Αραβική Δημοκρατία της Αιγύπτου,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο μόνο
Το μνημόνιο συμφωνίας μεταξύ της Ευρωπαϊκής Κοινότητας και της Αραβικής Δημοκρατίας της Αιγύπτου για το εμπόριο κλωστοϋφαντουργικών προϊόντων εφαρμόζεται σε προσωρινή βάση από την 1η Ιανουαρίου 2000, εν αναμονή της ολοκλήρωσης των διαδικασιών σύναψής του, υπό τον όρο της αμοιβαίας προσωρινής εφαρμογής του από την Αραβική Δημοκρατία της Αιγύπτου(1).
Το κείμενο του μονογραφηθέντος μνημονίου συμφωνίας επισυνάπτεται στην παρούσα απόφαση.
Βρυξέλλες, 21 Δεκεμβρίου 1999.

Labels: 18
3
15
1